
A szántóföldről a szobába, avagy a szalmabálával mint megújuló energiaforrással történő fűtés

A dolgozat megírásakor elsődleges célom volt, hogy betekintést adjak egy alternatív módszerbe, amely a fűtés területén a jövőben az egyik járható utat jelentheti. Azt hiszem mindenki számára ismert tény, hogy a mindennapjainkat az energiaszolgáltatókkal szembeni erős függés jellemzi. De vajon meddig tartható fenn ez az állapot?
Munkámban a megújuló energiaforrásokkal foglalkozom, ezen belül pedig konkrétan az úgynevezett szalmabálás tüzeléssel. A módszernek egyaránt vannak előnyei és hátrányai. Az emberek többségében először a dolog anyagi vonzata merül fel kérdésként. A kutatás során készítettem egy összehasonlító költségelemzést a földgáz és szalmabála használatára vonatkozóan. Kiterjesztett körben ez a technika alkalmazható lenne akár egy-egy intézmény vagy egy egész település otthonainak fűtésére is.
Összességében elmondható, hogy e módszer elterjedése nagyban függ az emberek gondolkodásmódjától és attól, hogy hajlandóak-e változtatni és esetleg feladni a jelenlegi kényelmes földgázos fűtést. 



